Krekling er en nøysom art og kan vokse under marginale vekstvilkår, som eksempelvis på skrinn jord med lite næring og lav pH, og med sannsynligvis god hjelp av sin sopprot (mykorrhiza). Krekling kan også tåle forurensning, og er kjent for å akkumulere tungmetaller i bladene sine Krekling er imidlertid sårbar for beitetråkk og brann. Planten trives dårlig med lite snødekke; snøfattige vintre kan føre til at bladene tørker ut eller at planten blir angrepet av en artsspesifikk sopp.